Document ID: 32002R2066

Uredba Komisije (ES) št. 2066/2002
z dne 21. novembra 2002
o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila (Carne de Bovino Cruzado dos Lameiros do Barroso, Pruneaux d’Agen - Pruneaux d’Agen mi-cuits, Carciofo romanesco del Lazio, Aktinidio Pierias, Milo Kastorias, Welsh Beef)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 2796/2000 [2], in zlasti člena 6(3) in (4) Uredbe,
ob upoštevanju naslednjega:
(1) Skladno s členom 5 Uredbe (EGS) št. 2081/92 je Portugalska poslala Komisiji vlogo za registracijo imena "Carne de Bovino Cruzado dos Lameiros do Barroso" kot geografsko označbo; Francija je poslala Komisiji vlogo za registracijo imena "Pruneaux d’Agen - Pruneaux d’Agen mi-cuits" kot geografsko označbo; Italija je poslala Komisiji vlogo za registracijo imena "Carciofo romanesco del Lazio" kot geografsko označbo; Grčija je poslala Komisiji dve vlogi za registracijo imen "Aktinidio Pierias" in "Milo Kastorias" kot geografski označbi; Združeno kraljestvo je poslalo Komisiji vlogo za registracijo imena "Welsh Beef" kot geografsko označbo.
(2) Skladno s členom 6(1) navedene uredbe je bilo ugotovljeno, da vse vloge izpolnjujejo vse njene zahteve, predvsem pa, da so navedene vse informacije v skladu s členom 4 Uredbe.
(3) Komisija po objavi imen iz Priloge k tej uredbi v Uradnem listu Evropskih skupnosti [3] ni prejela nobenega ugovora po členu 7 Uredbe (EGS) št. 2081/92.
(4) Skupina vlagateljev, ki je vložila vlogo in je bila prej znana po imenu "Welsh Beef Promotions" se je med tem časom preimenovala v "Welsh Lamb and Beef Promotions Ltd.".
(5) Imena se torej vnesejo v Register zaščitenih označb porekla in zaščitenih geografskih označb in so odslej zaščitena v vsej Skupnosti kot zaščitene označbe porekla ali zaščitene geografske označbe.
(6) Priloga k tej uredbi dopolnjuje prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 1495/2002 [5] -
SPREJELA NASLEDNJO UREDBO:
Člen 1
Imena v prilogi k tej uredbi se dodajo prilogi k Uredbi (ES) 2400/96 in se vnesejo kot zaščitene geografske označbe (ZGO) v Register zaščitenih označb porekla in zaščitenih geografskih označb, predviden v členu 6(3) Uredbe (EGS) št. 2081/92.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. novembra 2002

Labels: 3
17
6